Vyhodnotenie vnútrokomunitárneho pripomienkového konania
k návrhu nariadenia vlády Slovenskej republiky č. .../ 2011 Z. z., ktorým sa ustanovujú požiadavky na niektoré potravinárske prevádzkarne a na malé množstvá 
Notifikácia č. 2011/287/SK

Pripomienky EK:
Uviesť iba požiadavky na konštrukciu, usporiadanie a vybavenie potravinárskych prevádzkarní, zo splnenia ktorých môže byť udelená výnimka. Nevzťahuje sa na hygienické požiadavky podľa právnych aktov EÚ.
Hospodárske zvieratá, ktorých mäso bude určené na predaj konečnému spotrebiteľovi musí byť porazené v schválenom bitúnku. Výnimkou sú malé množstvá mäsa hydiny a králikov a zvieratá naliehavo zabité mimo bitúnku.

Zmeny v návrhu nariadenia vlády:

1. § 5 ods. 1 návrhu nariadenia pôvodné znenie:

„Dodávanie potravín živočíšneho pôvodu je miestnou činnosťou  maloobchodnej prevádzkarne, ak vykonáva činnosti  manipulácie s potravinami živočíšneho pôvodu podľa § 6 alebo ich spracúvanie a skladovanie a dodáva ich inej maloobchodnej prevádzkarni, ktorá je od nej vzdialená najviac 2 hodiny cesty za dodržania hygienických podmienok prepravy od územného obvodu kraja.“ 
V § 5 ods. 1 návrhu nariadenia boli na konci vety odstránené slová „od územného obvodu kraja“.

§ 5 ods. 1 návrhu nariadenia nové znenie:

„Dodávanie potravín živočíšneho pôvodu je miestnou činnosťou  maloobchodnej prevádzkarne, ak vykonáva činnosti  manipulácie s potravinami živočíšneho pôvodu podľa § 6 alebo ich spracúvanie a skladovanie a dodáva ich inej maloobchodnej prevádzkarni, ktorá je od nej vzdialená najviac 2 hodiny cesty za dodržania hygienických podmienok prepravy.“
2. Zmeny v poznámkach pod čiarou k odkazom:

-Poznámka pod čiarou k odkazu č.29 Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 28. apríla 2004 č. 1187/2004-100 (oznámenie č. 265/2004 Z. z.) v znení neskorších predpisov bola odstránené z dôvodu duplicity s poznámkou pod čiarou k odkazu č.14
-poznámky pod čiarou k odkazom 30 a ďalej sa prečíslovali

- Poznámka pod čiarou k odkazu č. 32(v novom znení 31) v pôvodnom znení:

Príloha III oddiel IV kap. I nariadenia (ES) č. 853/2004 (Mimoriadne vydanie Ú. v. EÚ, kap. 3/zv.45)v platnom znení.
§ 7 ods. 3 zákona č. 39/2007 Z. z.

Poznámka pod čiarou k odkazu č.32(v novom znení 31):

Príloha III oddiel IV kap. I nariadenia (ES) č. 853/2004 (Mimoriadne vydanie Ú. v. EÚ, kap. 3/zv. 45) v platnom znení.
§ 6 ods. 2 písm. ao) zákona č. 39/2007 Z. z. v znení neskorších predpisov.

